Publication: Magyar Közlöny
Issue: MK-2003-81 (Year: 2003, Number: 81)
Era: 1990-2004
Section: 3. számú melléklet a 81/2003. (VII. 9.) FVM rendelethez
Paragraph Index: 160

2. Az R. 4. számú melléklete „Növényvédelmi gépek típusminõsítésének követelményei” címû fejezetének 6. pontja helyébe a következõ rendelkezés lép: „6. Az Intézet a nyilatkozat és a gépcsalád mátrixot is leíró dokumentumok alapján a minõsítést 30 napon belül köteles elvégezni. Ha a benyújtott dokumentumok nem kielégítõk, a gyártótól vagy forgalmazótól adatpótlás kérhetõ. A minõsítést ebben az esetben a pótlás benyújtását követõ 30 napon belül kell elvégezni. Ha a minõsítéshez a növényvédelmi gép vizsgálata is szükséges, a minõsítés a növényvédelmi gép átadásától számított 90 nap. Amennyiben a benyújtott dokumentumok alapján nem lehet dönteni az alkalmasságról, de vizsgálatra nincs szükség, az alkalmasság megítéléséhez szükséges adatok szemle útján is beszerezhetõk.”

Source: https://magyarkozlony.hu/hivatalos-lapok/fa506e6f1ad30fd57c5eb836d1584fcb054c47a3/dokumentumok/0bbeaec27e184ec65a7aa68b88317009f7ad1aba/letoltes